ระเบียบคณะกรรมการข้าราชการฝ่ายศาลปกครองว่าด้วยการจัดสวัสดิการภายในสํานักงานศาลปกครองพ.ศ. ๒๕๔๓ เพื่อให้การดําเนินงานด้านสวัสดิการของข้าราชการสํานักงานศาลปกครองเป็นไปอย่างมีระบบและมีประสิทธิภาพ เพื่อส่งเสริมสร้างขวัญกําลังใจในการปฏิบัติราชการ และเพื่อบรรเทาความเดือดร้อนในการครองชีพของข้าราชการสํานักงานศาลปกครอง สมควรมีระเบียบว่าด้วยการจัดสวัสดิการภายในสํานักงานศาลปกครองเช่นเดียวกับระเบียบสํานักนายกรัฐมนตรี ว่าด้วยการจัดสวัสดิการภายในส่วนราชการ พ.ศ. ๒๕๓๐อาศัยอํานาจตามความในมาตรา ๘๔ (๙) และ (๑๑) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยการจัดสวัสดิการภายในสํานักงานศาลปกครอง พ.ศ. ๒๕๔๓"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"สํานักงาน" หมายความว่า สํานักงานศาลปกครอง"สวัสดิการ" หมายความว่า กิจกรรมหรือกิจการใด ๆ ที่คณะกรรมการอนุมัติให้จัดขึ้น โดยมีวัตถุประสงค์เพื่อเป็นการช่วยเหลือ สงเคราะห์และอํานวยความสะดวกให้แก่สมาชิกในการปฏิบัติราชการและดํารงชีวิตนอกเหนือจากสวัสดิการที่ทางราชการจัดให้แก่สมาชิกอยู่แล้ว"สวัสดิการสํานักงาน" หมายความว่า สวัสดิการสํานักงานศาลปกครองที่จัดตั้งขึ้นตามระเบียบนี้เพื่อจัดสวัสดิการภายในสํานักงาน"กองทุนสวัสดิการ" หมายความว่า กองทุนสวัสดิการสํานักงานศาลปกครอง ซึ่งตั้งขึ้นโดยมีวัตถุประสงค์เพื่อใช้จ่ายในการจัดสวัสดิการภายในสํานักงาน"ข้าราชการ" (ยกเลิก)"รองเลขาธิการ" หมายความว่า รองเลขาธิการสํานักงานศาลปกครอง"เลขาธิการ" หมายความว่า เลขาธิการสํานักงานศาลปกครอง"คณะกรรมการ" หมายความว่า คณะกรรมการสวัสดิการสํานักงานศาลปกครอง"ผู้อํานวยการ" หมายความว่า ผู้อํานวยการสวัสดิการสํานักงานศาลปกครอง"สมาชิก" หมายความว่า สมาชิกสวัสดิการสํานักงานศาลปกครอง"การจัดสวัสดิการในเชิงธุรกิจ" หมายความว่า การดําเนินกิจกรรมหรือกิจการสวัสดิการซึ่งเป็นไปในทางการค้ากับบุคคลทั่วไปข้อ ๔ ให้เลขาธิการเป็นผู้รักษาการตามระเบียบนี้ และให้มีอํานาจออกประกาศ คําสั่ง หลักเกณฑ์ และวิธีการ เพื่อประโยชน์ในการปฏิบัติตามระเบียบนี้ข้อ ๕ ให้คณะกรรมการข้าราชการฝ่ายศาลปกครองมีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด ๑ หมวด ๑สวัสดิการสํานักงานศาลปกครอง ส่วน ๑ ส่วนที่ ๑การจัดตั้ง ข้อ ๖ ให้จัดตั้งสวัสดิการสํานักงานศาลปกครองขึ้นเพื่อจัดสวัสดิการภายในสํานักงานตามหลักเกณฑ์และเงื่อนไขที่กําหนดในระเบียบนี้สวัสดิการสํานักงานมีวัตถุประสงค์เพื่อช่วยเหลือ สงเคราะห์และอํานวยความสะดวกให้แก่สมาชิกในการปฏิบัติราชการ และการดํารงชีวิตของสมาชิก โดยเฉพาะในเรื่องดังต่อไปนี้1. (๑) จัดสวัสดิการให้แก่สมาชิกเพิ่มเติมจากสวัสดิการที่สมาชิกได้รับจากงบประมาณของทางราชการ(๒) จัดกิจกรรมหรือให้บริการ เพื่อประโยชน์แก่สมาชิก หรือเพื่อส่งเสริมความสามัคคีระหว่างสมาชิก หรือระหว่างสํานักงานกับส่วนราชการหรือหน่วยงานอื่น(๓) ให้ความช่วยเหลือในด้านการเงินแก่สมาชิกที่ประสบความเดือดร้อนหรือมีความจําเป็น(๔) จัดฝึกอบรม สัมมนา ประชุม จัดรายการวิทยุหรือโทรทัศน์ เพื่อฝึกฝนและเพิ่มพูนความรู้แก่สมาชิก ข้าราชการในส่วนราชการอื่นและประชาชน(๕) จัดทําหนังสือ วารสาร หรือเอกสาร เพื่อเผยแพร่ความรู้อันเป็นประโยชน์ในการปฏิบัติราชการของสมาชิกและของข้าราชการในส่วนราชการอื่น(๖) สงเคราะห์สมาชิกและครอบครัวในโอกาสต่าง ๆ ตามประเพณี(๗) ดําเนินการอื่น ๆ เกี่ยวกับการให้สวัสดิการแก่สมาชิก ทั้งในลักษณะเฉพาะบุคคลหรือโดยส่วนรวมตามความเหมาะสมหรือจําเป็น ตามที่คณะกรรมการเห็นสมควรข้อ ๗ สมาชิกสวัสดิการสํานักงานมี ๒ ประเภท คือ1. สมาชิกสามัญ ได้แก่ ตุลาการศาลปกครอง ข้าราชการฝ่ายศาลปกครอง ลูกจ้างประจํา พนักงานศาลปกครอง และลูกจ้างชั่วคราวของสํานักงาน2. สมาชิกวิสามัญ ได้แก่ สมาชิกสามัญที่เกษียณอายุราชการจากสํานักงานหรือศาลปกครอง หรือผู้มีอุปการคุณแก่สํานักงานข้อ ๘ (ยกเลิก)ส่วน ๒ คณะกรรมการ ข้อ ๙ ให้มีคณะกรรมการสวัสดิการสํานักงานศาลปกครองคณะหนึ่งประกอบด้วย (๑) เลขาธิการ เป็นประธาน (๒) รองเลขาธิการ เป็นกรรมการ (๓) ผู้แทนจํานวน ๔ คน ซึ่งผู้อํานวยการสํานักงานศาล สํานัก วิทยาลัย และหน่วยงานที่เรียกชื่ออย่างอื่นที่มีฐานะเทียบเท่าสํานักงานศาล สํานัก วิทยาลัย ที่ตั้งอยู่ในกรุงเทพมหานคร เลือกกันเองเป็นกรรมการ (๔) ผู้แทนจํานวน ๒ คน ซึ่งผู้อํานวยการสํานักงานศาลปกครองในภูมิภาค เลือกกันเอง เป็นกรรมการ (๕) ผู้แทนจํานวน ๓ คน ซึ่งได้รับเลือกจากสมาชิกสามัญ เป็นกรรมการการเลือกกรรมการตาม (๓) (๔) และ (๕) ให้เป็นไปตามหลักเกณฑ์และวิธีการที่เลขาธิการกําหนด และกรรมการดังกล่าวมีวาระการดํารงตําแหน่ง ๓ ปีนับแต่วันที่ได้รับเลือกและอาจได้รับเลือกอีกได้ แต่จะอยู่ในตําแหน่งติดต่อกันเกิน ๒ วาระไม่ได้ ในกรณีกรรมการ ซึ่งเป็นผู้แทนพ้นจากตําแหน่งก่อนครบวาระ ให้ดําเนินการเลือกกรรมการแทน และในระหว่างนั้นให้ถือว่าคณะกรรมการมีจํานวนเท่าที่เหลืออยู่ แต่หากวาระของกรรมการดังกล่าวเหลือไม่ถึง ๑๘๐ วัน จะไม่เลือกกรรมการแทนก็ได้ ให้ผู้อํานวยการสํานักบริหารการเงินและต้นทุนเป็นกรรมการและเหรัญญิก และมีอํานาจตั้งผู้ช่วยเหรัญญิกได้ตามความจําเป็น แต่ไม่เกิน ๒ คน ให้ผู้อํานวยการสํานักบริหารกลางเป็นเลขานุการคณะกรรมการและเป็นผู้อํานวยการสวัสดิการ และมีอํานาจตั้งผู้ช่วยเลขานุการและผู้ช่วยผู้อํานวยการได้ตามความจําเป็นแต่ไม่เกินตําแหน่งละ ๒ คน ข้อ ๙/๑ นอกจากพ้นจากตําแหน่งตามวาระ กรรมการซึ่งเป็นผู้แทนตามข้อ ๙ จะพ้นจากตําแหน่ง เมื่อ (๑) กรรมการตาม (๓) พ้นจากการดํารงตําแหน่งผู้อํานวยการสํานักหรือสถาบันในส่วนราชการในกรุงเทพมหานคร (๒) กรรมการตาม (๔) พ้นจากการดํารงตําแหน่งผู้อํานวยการสํานักงานศาลปกครองในภูมิภาค (๓) กรรมการตาม (๓) (๔) และ (๕) พ้นจากราชการ หรือลาออกจากการเป็นกรรมการข้อ ๑๐ ให้คณะกรรมการมีอํานาจหน้าที่ ดังต่อไปนี้ (๑) กําหนดนโยบายการจัดสวัสดิการประเภทต่าง ๆ (๒) กําหนดระเบียบและหลักเกณฑ์ในการจัดสวัสดิการประเภทต่าง ๆ (๓) กําหนดระเบียบปฏิบัติในการดําเนินงานของสวัสดิการสํานักงาน เช่น ระเบียบการรับจ่ายและการเก็บรักษาเงินกองทุนสวัสดิการ และการจัดทําบัญชี (๔) อนุมัติให้มีการจัดสวัสดิการประเภทต่าง ๆ รวมทั้งพิจารณายุบเลิกการจัดสวัสดิการประเภทใดประเภทหนึ่ง (๕) พิจารณาและวินิจฉัยชี้ขาดปัญหาในการดําเนินการหรือคําขอรับความช่วยเหลือเกี่ยวกับสวัสดิการ (๖) ควบคุมดูแลการจัดสวัสดิการให้เป็นไปตามวัตถุประสงค์และระเบียบที่กําหนดให้เกิดประโยชน์สูงสุดแก่สมาชิก ตลอดจนให้คําปรึกษาแนะนําในกรณีต่าง ๆ (๗) แต่งตั้งคณะอนุกรรมการหรือเจ้าหน้าที่ เพื่อรับผิดชอบในการจัดการหรือดําเนินการสวัสดิการตามที่คณะกรรมการมอบหมาย (๘) อนุมัติให้จ้างลูกจ้างสวัสดิการสํานักงานตามข้อ ๒๑ (๙) กําหนดค่าตอบแทนให้แก่ผู้อํานวยการ ผู้ช่วยผู้อํานวยการ เหรัญญิก ผู้ช่วยเหรัญญิก ผู้ตรวจสอบภายในหรือผู้สอบบัญชี ข้าราชการที่ได้รับมอบหมายให้ช่วยงานของสวัสดิการสํานักงาน และลูกจ้างสวัสดิการของสํานักงาน (๑๐) อนุมัติหรือมอบอํานาจให้กรรมการคนหนึ่งมีอํานาจอนุมัติการก่อหนี้ผูกพันและการจ่ายเงินกองทุนสวัสดิการ (๑๑) อนุมัติให้สวัสดิการสํานักงานกู้ยืมเงินจากสถาบันการเงิน (๑๒) ดําเนินการตามอํานาจหน้าที่อื่นที่กําหนดไว้ในระเบียบนี้ข้อ ๑๑ ให้เลขานุการมีหน้าที่รับผิดชอบดําเนินการเกี่ยวกับงานเลขานุการของคณะกรรมการหมวด ๒ การดําเนินการ ข้อ ๑๒ ให้สวัสดิการสํานักงานมีอํานาจดําเนินกิจการที่เป็นสวัสดิการ ดังต่อไปนี้ (๑) การออมทรัพย์ (๒) การให้กู้เงิน (๓) การเคหะสงเคราะห์ (๔) การสงเคราะห์สมาชิก (๕) การฌาปนกิจ (๖) การกีฬา และนันทนาการ (๗) ร้านสวัสดิการ (๘) การฝึกอบรม การสัมมนา การประชุม และการจัดรายการทางวิทยุหรือโทรทัศน์ (๙) การจัดพิมพ์หนังสือ วารสาร หรือสิ่งพิมพ์อื่น (๑๐) กิจการอื่น ๆ ที่คณะกรรมการเห็นสมควรข้อ ๑๓ สวัสดิการประเภทที่มีกฎหมายรองรับไว้เป็นการเฉพาะ ให้ดําเนินการไปตามกฎหมายนั้น และให้ถือเป็นสวัสดิการตามระเบียบนี้ข้อ ๑๔ สวัสดิการทุกประเภท จะดําเนินการได้ก็ต่อเมื่อคณะกรรมการได้อนุมัติให้ดําเนินการแล้วข้อ ๑๕ การจัดสวัสดิการประเภทใดที่เป็นกิจการสําคัญและควรมีการดูแลเป็นพิเศษ คณะกรรมการอาจอนุมัติให้ดําเนินการโดยให้มีการออกระเบียบการจัดสวัสดิการประเภทนั้นโดยเฉพาะและจะกําหนดให้มีคณะอนุกรรมการเพื่อควบคุมดูแล ตลอดจนให้มีกองทุนและระบบบัญชีกองทุนของสวัสดิการประเภทนั้นต่างหากจากกองทุนสวัสดิการก็ได้ข้อ ๑๖ ให้ผู้อํานวยการมีอํานาจหน้าที่บริหารงานสวัสดิการสํานักงานให้เป็นไปตามมติของคณะกรรมการและระเบียบนี้ รวมทั้งให้มีอํานาจหน้าที่ดังต่อไปนี้ (๑) เสนอความเห็นต่อคณะกรรมการให้มีการจัดบริการหรือกิจกรรมต่าง ๆ ตามความเหมาะสม (๒) เสนอความเห็นต่อคณะกรรมการในการออกระเบียบและวิธีปฏิบัติต่าง ๆ เพื่อใช้ในการดําเนินการของสวัสดิการสํานักงาน (๓) ดําเนินการเลือกตั้งกรรมการสวัสดิการสํานักงาน ตามหลักเกณฑ์และวิธีการที่คณะกรรมการกําหนด (๔) ปกครองบังคับบัญชาลูกจ้างของสวัสดิการสํานักงาน โดยมีอํานาจบรรจุแต่งตั้งและถอดถอนลูกจ้างของสวัสดิการสํานักงาน (๕) ดําเนินการอย่างอื่นตามที่คณะกรรมการมอบหมาย ให้ผู้อํานวยการมีอํานาจลงนามแทนสวัสดิการสํานักงาน และเป็นตัวแทนสวัสดิการสํานักงานในกิจการทั่วไปของสวัสดิการสํานักงานข้อ ๑๗ การจัดสวัสดิการภายในสํานักงานอาจใช้ที่ดิน ทรัพย์สิน หรืออาคารของสํานักงาน เพื่อประโยชน์แก่การจัดสวัสดิการภายในสํานักงานได้ตามที่จําเป็นและสมควร การจัดสวัสดิการในเชิงธุรกิจจะกระทํามิได้ เว้นแต่เป็นการจัดสวัสดิการภายในสํานักงานเพื่อประโยชน์ของสํานักงาน ตามหลักเกณฑ์ วิธีการ และเงื่อนไขที่คณะกรรมการกําหนดข้อ ๑๘ ให้เลขาธิการมีอํานาจอนุมัติให้ใช้น้ํา กระแสไฟฟ้า หรือสิ่งสาธารณูปโภคอื่นของสํานักงานเพื่อจัดสวัสดิการภายในสํานักงานโดยประหยัด เว้นแต่การจัดสวัสดิการในเชิงธุรกิจ หรือต้องใช้น้ํา กระแสไฟฟ้า หรือสิ่งสาธารณูปโภคอื่นเป็นจํานวนมาก ให้สํานักงานเรียกเก็บค่าน้ํา ค่ากระแสไฟฟ้า หรือค่าสาธารณูปโภคอื่น ในอัตราไม่น้อยกว่าที่ทางราชการต้องจ่าย และนําเงินที่ได้รับเข้าบัญชีเงินฝากของสํานักงานเพื่อใช้สมทบเป็นค่าน้ํา ค่ากระแสไฟฟ้า หรือค่าสาธารณูปโภคอื่นกับเงินงบประมาณของสํานักงานข้อ ๑๙ ในกรณีที่มีความจําเป็นต้องซ่อมแซมสถานที่ราชการหรือทรัพย์สินของสํานักงานที่ใช้ในการจัดสวัสดิการ ให้ใช้จ่ายจากเงินกองทุนสวัสดิการก่อน หากไม่พอจึงให้เจียดจ่ายจากเงินงบประมาณข้อ ๒๐ ให้เลขาธิการมอบหมายให้ข้าราชการคนใดช่วยงานของสวัสดิการได้ตามที่เห็นสมควรการปฏิบัติงานในสวัสดิการสํานักงานตามระเบียบนี้ ให้ถือเป็นการปฏิบัติราชการข้อ ๒๑ ให้สวัสดิการสํานักงานมีอํานาจจ้างลูกจ้างเพื่อดําเนินกิจการของสวัสดิการสํานักงานได้เท่าที่จําเป็น โดยได้รับอนุมัติจากคณะกรรมการเกี่ยวกับจํานวนที่จะจ้างและอัตราค่าตอบแทนก่อนข้อ ๒๒ ให้ผู้อํานวยการจัดทํารายงานผลการดําเนินงานประจําปีของสวัสดิการสํานักงานเสนอต่อคณะกรรมการภายใน ๙๐ วัน นับแต่วันสิ้นปีปฏิทิน และเมื่อคณะกรรมการรับทราบแล้ว ให้ประกาศให้สมาชิกทราบหมวด ๓ กองทุนสวัสดิการสํานักงานศาลปกครอง ข้อ ๒๓ ให้จัดตั้งกองทุนสวัสดิการสํานักงานศาลปกครองขึ้นเพื่อเป็นทุนสําหรับใช้จ่ายในการจัดสวัสดิการ และเพื่อรับเงินอันพึงได้จากการจัดสวัสดิการหรือรับเงินที่ได้มาโดยประการอื่น กองทุนสวัสดิการอาจมีรายได้ดังนี้ (๑) ค่าธรรมเนียมสมาชิก (๒) เงินรายรับที่เกิดจากการจัดสวัสดิการ (๓) เงินกู้จากสถาบันการเงิน (๔) เงินรายได้อื่น เช่น เงินดอกผล เงินบริจาค หรือเงินยืมปราศจากดอกเบี้ย เป็นต้น ผู้บริจาคเงินให้แก่กองทุนสวัสดิการอาจระบุวัตถุประสงค์ในการใช้เงินไว้โดยเฉพาะได้ แต่ต้องอยู่ภายในขอบวัตถุประสงค์ของสวัสดิการสํานักงาน เงินกองทุนสวัสดิการให้นําฝากธนาคารที่เป็นรัฐวิสาหกิจ เว้นแต่การฝากเงินไว้ที่ธนาคารที่เป็นรัฐวิสาหกิจจะไม่สะดวกแก่การดําเนินงานของกองทุนสวัสดิการ หรือเพื่อให้เกิดประโยชน์แก่กองทุนสวัสดิการมากกว่า คณะกรรมการจะกําหนดให้นําฝากธนาคารพาณิชย์หรือสถาบันการเงินอื่นก็ได้ข้อ ๒๔ ให้คณะกรรมการหรือกรรมการที่คณะกรรมการมอบหมาย เป็นผู้มีอํานาจอนุมัติการก่อหนี้ผูกพัน และอนุมัติการจ่ายเงินกองทุนสวัสดิการข้อ ๒๕ ให้เหรัญญิกมีหน้าที่รับผิดชอบดําเนินการเกี่ยวกับการเงินและการบัญชีของกองทุนสวัสดิการ และเป็นผู้จ่ายเงินของกองทุนสวัสดิการตามที่ได้รับอนุมัติจากคณะกรรมการหรือจากกรรมการที่ได้รับมอบหมายจากคณะกรรมการข้อ ๒๖ การสั่งจ่ายเช็คของกองทุนสวัสดิการ ให้ผู้อํานวยการและเหรัญญิกลงลายมือชื่อร่วมกัน ในกรณีที่ผู้อํานวยการหรือเหรัญญิกไม่อยู่หรือไม่อาจปฏิบัติหน้าที่ได้ ให้ผู้ช่วยผู้อํานวยการหรือผู้ช่วยเหรัญญิก แล้วแต่กรณี เป็นผู้ลงลายมือชื่อตามวรรคหนึ่งแทนข้อ ๒๗ ระบบบัญชีให้จัดทําตามระบบบัญชีสากล และให้จัดทําบัญชีรายรับรายจ่ายประจําเดือนของกองทุนสวัสดิการเสนอคณะกรรมการเพื่อทราบข้อ ๒๘ เมื่อสิ้นปีปฏิทิน ให้เหรัญญิกจัดทํางบการเงินให้เสร็จภายใน ๓๐ วัน แล้วส่งให้ผู้ตรวจสอบภายในของสํานักงานหรือผู้สอบบัญชีที่คณะกรรมการแต่งตั้ง ตรวจสอบให้เสร็จภายใน ๔๕ วัน นับแต่วันที่ได้รับงบการเงินงบการเงินที่ผ่านการตรวจสอบแล้วให้เสนอคณะกรรมการเพื่อทราบ โดยแนบไปพร้อมกับรายงานผลการดําเนินงานประจําปีตามข้อ ๒๒บทเฉพาะกาล บทเฉพาะกาล ข้อ ๒๙ ในระยะเริ่มแรกที่ยังไม่มีการแต่งตั้งข้าราชการฝ่ายศาลปกครองตําแหน่งใดหรือยังไม่มีการเลือกตั้งสมาชิกสามัญ ๓ คน เป็นกรรมการ ให้คณะกรรมการตามข้อ ๙ ประกอบด้วยกรรมการโดยตําแหน่งเท่าที่มีอยู่ ในกรณีที่ยังไม่มีเลขานุการคณะกรรมการโดยตําแหน่งตามข้อ ๙ ให้คณะกรรมการแต่งตั้งข้าราชการฝ่ายศาลปกครองคนหนึ่งทําหน้าที่เลขานุการคณะกรรมการข้อ ๓๐ ในวันที่ระเบียบนี้ประกาศในราชกิจจานุเบกษา ถ้าปรากฏว่าระยะเวลาในการสมัครเป็นสมาชิกสวัสดิการสํานักงานตามข้อ ๘ วรรคสอง ของข้าราชการคนใดเหลือไม่ถึง ๖๐ วัน ให้ขยายเวลาการสมัครเป็นสมาชิกสวัสดิการสํานักงานของข้าราชการคนนั้นเป็น ๖๐ วัน นับแต่วันที่ระเบียบนี้ประกาศในราชกิจจานุเบกษาผู้มีอํานาจลงนาม ประกาศ ณ วันที่ ๑๖ กุมภาพันธ์ พ.ศ. ๒๕๔๓อักขราทร จุฬารัตนกรรมการข้าราชการฝ่ายศาลปกครอง ทําหน้าที่ประธานกรรมการข้าราชการฝ่ายศาลปกครอง